Folketing
2010-04-21

Jeg kan så tilføje, at der som sagt tilbage i 2005 blev lagt det snit, og der kan man jo altid diskutere, om snittet er lagt på den rigtige måde, og om man kan optimere sagsbehandlingen ved at gøre det på en anden måde, fordele opgaverne lidt anderledes, lægge snittet lidt anderledes. Der er Rigspolitiet for tiden ved at gennemføre en evaluering af de opgaver, der er blevet overført til kommunerne på kørekortområdet. Når den foreligger, vil vi selvfølgelig gennemgå den meget nøje i Justitsministeriet med henblik på at vurdere, om der er grundlag for at ændre på den nuværende ordning for at optimere bl.a. sagsbehandlingstiderne i den forbindelse.